PATVIRTINTA

Sedos Vytauto Mačernio gimnazijos

direktorius 2022 m. balandžio 21 d.

įsakymu Nr. V1-23

**SEDOS VYTAUTO MAČERNIO GIMNAZIJOS**

**STATINIŲ TECHNINĖS PRIEŽIŪROS IR EINAMOJO REMONTO**

**DARBININKO PAREIGYBĖS APRAŠYMAS Nr. 46**

**I. SKYRIUS**

**BENDROJI DALIS**

1. Sedos Vytauto Mačernio gimnazijos statinių techninės priežiūros ir einamojo remonto darbininkas yra priskiriamas darbininkų grupei.

2. Pareigybės lygis: priskiriamas D lygio pareigybei.

3. Pareigybės paskirtis: atlikti nesudėtingus statybos remonto darbus pastato viduje ir lauke, remontuoti vidaus ir lauko inventorių.

4. Pavaldumas: pastatų priežiūros ir einamojo remonto darbininkas pavaldus gimnazijos ūkvedžiui.

**II. SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Statinių techninės priežiūros ir einamojo remonto darbininkas turi žinoti ir išmanyti:

5.1. įstaigos teritorijos, pastatų patalpų išplanavimą;

5.2. statinių, įrengimų bei komunikacijų išdėstymo planą;

5.3. pastatų ir statinių technines savybes;

5.4. einamojo remonto darbų atlikimo terminus, eiliškumą ir tvarką;

 5.5. vandentiekio, kanalizacijos, elektros sistemų technologijas ir reikalavimus darbui su jomis;

5.6. darbo priemonių ir įrankių rūšis, jų darbo ir saugojimo tvarką;

 5.7. darbuotojų darbų saugos ir sveikatos, priešgaisrinės saugos, elektrosaugos, higienos reikalavimus.

 6. Statinių techninės priežiūros ir einamojo remonto darbininkas privalo vadovautis:

 6.1. Lietuvos Respublikos įstatymais ir poįstatyminiais aktais;

6.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

6.3. vidaus darbo tvarkos taisyklėmis;

6.4. darbo sutartimi;

6.5. šiuo pareigybės aprašymu;

6.6. kitais įstaigos lokaliniais dokumentais (įsakymais, potvarkiais, nurodymais, taisyklėmis ir pan.).

**III. SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

7. Statinių techninės priežiūros ir einamojo remonto darbininkas privalo:

7.1. laikytis įstaigos vidaus darbo tvarkos taisyklių, privalo žinoti ir vykdyti visus reikalavimus, susijusius su vaiko sveikatos apsauga;

7.2. remontuoti vidaus ir lauko inventorių, keisti spynas, atlikti nesudėtingus statybos remonto darbus lauke ir viduje;

7.3. taisyti inventorių, reikalingą kiemsargio ir valytojos darbui, remontuoti baldus;

7.4. dirbant laikytis darbų saugos reikalavimų, netrukdyti dirbti kitiems, pašalinus gedimus, informuoti ūkvedį žodžiu ir pasirašyti gedimų registracijos žurnale;

7.5. naudoti individualias darbų saugos priemones;

7.6. laikytis asmens higienos taisyklių, pagal grafiką tikrintis sveikatą;

7.7. padėti įstaigos darbuotojams tvarkyti interjerą, perstatinėti baldus;

7.8. atliekant jam pavestus darbus, pirmoje eilėje kreipti dėmesį į tai, kad pašalinti vaikų gyvybei ir saugai gręsiančius gedimus, lūžimus;

7.9. laiku vykdyti teisėtus ūkvedžio reikalavimus, dalyvauti bendrose bendruomenės narių talkose;

 7.10. nesant darbo pagal tiesiogines pareigas, pasiliekama teisė skirti kitą darbą, neviršijant etatinio darbo valandų.

 7.11. negalėdamas atvykti į darbą, apie tai pranešti direktoriui.

**IV. SKYRIUS**

**MOKINIŲ SAUGUMO UŽTIKRINIMAS**

8. Statinių techninės priežiūros ir einamojo remonto darbininkas, įtaręs ar pastebėjęs žodines, fizines, socialines patyčias, smurtą:

8.1. nedelsdamas įsikiša ir nutraukia bet kokius tokį įtarimą keliančius veiksmus;

8.2.primena mokiniui, kuris tyčiojasi, smurtauja ar yra įtariamas tyčiojimusi, gimnazijos nuostatas ir mokinio elgesio taisykles;

8.3. raštu informuoja patyrusio patyčias, smurtą mokinio klasės auklėtoją apie įtariamas ar įvykusias patyčias;

8.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).

9.Statinių techninės priežiūros ir einamojo remonto darbininkas, įtaręs ar pastebėjęs patyčias kibernetinėje erdvėje arba gavęs apie jas pranešimą:

9.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

9.2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);

9.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

9.4. raštu informuoja patyčias patyrusio mokinio klasės auklėtoją apie patyčias kibernetinėje erdvėje ir pateikia įrodymus (išsaugotą informaciją);

9.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt)

**V. ATSAKOMYBĖ**

10. Statinių techninės priežiūros ir einamojo remonto darbininkas atsako už:

10.1. teisės aktuose ir šioje pareiginėje instrukcijoje numatytų funkcijų vykdymą;

2

 10.2. įstaigos pastatų ir statinių, komunikacijų, teritorijos bei patalpų, priskirtų jam prižiūrėti ir

remontuoti tvarkingumą ir švarą;

 10.3. jam patikėto inventoriaus, įrengimų ir instrumentų tinkamą naudojimą ir apsaugą; 8.4.

tinkamą darbo laiko naudojimą pareigom vykdyti;

 10.4. darbo drausmės pažeidimus;

 10.5. žalą, padarytą įstaigai dėl savo kaltės ar neatsargumo;

 10.6. darbuotojų saugos ir sveikatos, gaisrinės saugos, apsaugos nuo elektros reikalavimų

vykdymą.

 11. Statinių techninės priežiūros ir einamojo remonto darbininkas už savo pareigų netinkamą

vykdymą atsako darbo vidaus tvarkos taisyklių ir Lietuvos Respublikos įstatymų nustatyta tvarka.

 12. Statinių techninės priežiūros ir einamojo remonto darbininkas už darbo drausmės

pažeidimus gali būti traukiamas drausminėn atsakomybėn. Drausminę nuobaudą skiria įstaigos vadovas.

\_\_\_\_\_\_\_\_\_\_\_\_\_\_\_\_\_

Susipažinau, supratau ir įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( vardas, pavardė, parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

3